CELEX: 32021R1909
Language: hr
Date: 2021-11-04 00:00:00
Title: Provedbena uredba Vijeća (EU) 2021/1909 od 4. studenoga 2021. o provedbi članka 21. stavka 1. Uredbe (EU) 2016/44 o mjerama ograničavanja s obzirom na stanje u Libiji

4.11.2021   
               
               
                  HR
               
               
                  Službeni list Europske unije
               
               
                  LI 389/1
               
            
         PROVEDBENA UREDBA VIJEĆA (EU) 2021/1909
         od 4. studenoga 2021.
         o provedbi članka 21. stavka 1. Uredbe (EU) 2016/44 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i stavljanju izvan snage Uredbe (EU) br. 204/2011 (1), a posebno njezin članak 21. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. siječnja 2016. donijelo Uredbu (EU) 2016/44.
                  
               
                     (2)
                  
                  
                     Odbor Vijeća sigurnosti Ujedinjenih naroda („VSUN”), osnovan na temelju Rezolucije VSUN-a 1970 (2011), 25. listopada 2021. dodao je jednu osobu na popis osoba i subjekata koji podliježu mjerama ograničavanja.
                  
               
                     (3)
                  
                  
                     Prilog II. Uredbi (EU) 2016/44 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog II. Uredbi (EU) 2016/44 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. studenoga 2021.
            
               
                  Za Vijeće
               
               
                  Predsjednik
               
               G. DOVŽAN
            
         
         
            (1)  SL L 12, 19.1.2016., str. 1.
         
      
      
         
            PRILOG
            Sljedeća osoba dodaje se na popis iz Priloga II. Uredbi (EU) 2016/44:
            
               „29. Ime: 1.: Osama 2.: Al Kuni 3.: Ibrahim 4.: nije dostupno
               
               
                  Titula: upravitelj centra za zadržavanje Al Nasr u Zawiyahu Položaj: nije dostupno Datum rođenja:4. travnja 1976. Mjesto rođenja: Tripoli, Libija Potvrđena alternativna imena: (a) Osama Milad; (b) Osama al-Milad; (c) Osama Zawiya; (d) Osama Zawiyah; (e) Osama al Kuni Nepotvrđena alternativna imena: nije dostupno Državljanstvo: libijsko Br. putovnice: nije dostupno Nacionalni identifikacijski broj: nije dostupno Adresa: Zawiyah, Libija Uvršten na popis:25. listopada 2021. Ostale informacije: Kao de facto upravitelj centra za zadržavanje Al Nasr dotična osoba izravno je i/ili preko podređenih osoba sudjelovala u radnjama kojima se krši primjenjivo međunarodno pravo o ljudskim pravima ili radnjama koje predstavljaju kršenje ljudskih prava u Libiji ili je pružala potporu tim radnjama. Dotična osoba djelovala je za, u ime ili prema uputama dvaju pojedinaca uvrštenih na popis koji su neodvojivo povezani s aktivnostima trgovanja ljudima u okviru mreže Zawiyah, a to su Mohamed Kashlaf (LYi.025) i Abdulrahman al Milad (LYi.026). Uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine).
               Uvršten na popis sukladno stavku 11. točkama (a) i (f) Rezolucije 2213 (2015) te stavku 11. Rezolucije 2441 (2018).
               
                  Dodatne informacije
               
               Kao de facto upravitelj centra za zadržavanje Al Nasr dotična osoba izravno je i/ili preko podređenih osoba sudjelovala u radnjama kojima se krši primjenjivo međunarodno pravo o ljudskim pravima ili radnjama koje predstavljaju kršenje ljudskih prava u Libiji ili je pružala potporu tim radnjama. Dotična osoba djelovala je za, u ime ili prema uputama dvaju pojedinaca uvrštenih na popis koji su neodvojivo povezani s aktivnostima trgovanja ljudima u okviru mreže Zawiyah, a to su Mohamed Kashlaf (LYi.025) i Abdulrahman al Milad (LYi.026). Centar za zadržavanje Al Nasr u Zawiyahu godinama se izdvajao u javnim i povjerljivim izvješćima u kojima se opisuje težak položaj migranata i tražitelja azila u Libiji, uključujući mučenje, seksualno i rodno uvjetovano nasilje te trgovanje ljudima. Humanitarne organizacije i žrtve trgovanja ljudima dosljedno su identificirale dotičnu osobu kao de facto upravitelja centra za zadržavanje. Tri pojedinca koja su radila u centru za zadržavanje Al Nasr osuđena su na zatvorsku kaznu zbog mučenja migranata u centru za zadržavanje.”